Diari Oficial de la Generalitat Valenciana


Sumari del DOGV 7175, del 18-12-2013 (2013/11933)

ORDE 15/2013, de 29 de novembre, de la Conselleria de Presidència i Agricultura, Pesca, Alimentació i Aigua, per la qual es suprimixen i es creen fitxers de dades de caràcter personal, que són responsabilitat d'esta conselleria.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/11/29/15/dof/vci/html**

### Dades del document

Número de DOGV
:   7175

Data del DOGV
:   18-12-2013

Secció del DOGV
:   I. DISPOSICIONS GENERALS

Número del document
:   2013/11629


Data del document
:   29-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria de Presidència i Agricultura, Pesca, Alimentació i Aigua
    * base de dades
    * administració regional
    * dades personals
    * legislació

ORDE 15/2013, de 29 de novembre, de la Conselleria de Presidència i Agricultura, Pesca, Alimentació i Aigua, per la qual es suprimixen i es creen fitxers de dades de caràcter personal, que són responsabilitat d'esta conselleria. [2013/11562]  
  
Preàmbul  
  
La Llei Orgànica 15/1999, de 13 de desembre, de Protecció de Dades de Caràcter Personal (d'ara en avant LOPD), establix un conjunt de mesures per a garantir i protegir, pel que fa al tractament de les dades personals, les llibertats públiques i els drets fonamentals de les persones físiques, i, especialment, del seu honor i la seua intimitat personal i familiar.  
L'article 20 de l'esmentada Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió dels fitxers de les administracions públiques que continguen este tipus de dades només podran fer-se per mitjà d'una disposició general publicada en el Boletín Oficial del Estado o diari oficial corresponent.  
Per la seua banda, el Reglament de desplegament de la LOPD, aprovat per mitjà de Reial Decret 1720/2007, de 21 de desembre, regula la forma i el contingut de la disposició general per la qual es crea el fitxer, així com el procediment de la seua notificació i inscripció en el Registre General de Protecció de Dades.  
Igualment, el Decret 130/2012, de 24 d'agost, del Consell, pel qual s'establix l'organització de la seguretat de la informació de la Generalitat, regula l'organització de la seguretat de la informació de la Generalitat, i disposa el repartiment de funcions i responsabilitats en la mencionada matèria.  
Mitjançant les resolucions de 7 de maig de 2001 (DOGV 4000, 16.05.2001) i de 5 d'agost de 2002 (DOGV 4315, 16.08.2002), ambdós del secretari general de la Presidència de la Generalitat, es van crear els fitxers denominats «Bases de dades d'expedients del Gabinet Jurídic de la Generalitat Valenciana EXPJUR i GABJUR». La posada en funcionament d'una nova aplicació informàtica que facilite la labor de l'Advocacia General de la Generalitat determina la necessitat de suprimir-los i crear-ne un de nou al qual es bolcaran les dades que els conformaven.  
  
Per tot l'anterior, en l'exercici de les atribucions que tinc conferides per l'article 28.e de la Llei 5/1983, de 30 de desembre, del Consell, i una vegada complits els tràmits establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i de conformitat amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Supressió de fitxers  
Se suprimixen els fitxers de dades de caràcter personal mencionats en l'annex I d'esta orde. La supressió es produïx per la integració de les dades dels fitxers EXPJUR i GABJUR en el fitxer que es crea en l'article següent.  
  
Article 2. Creació de fitxer  
Es crea el fitxer de dades de caràcter personal denominat «Bases de dades AGG», el contingut del qual s'arreplega en l'annex II d'esta orde.  
  
  
Article 3. Obligacions sobre confidencialitat, seguretat i integritat de les dades de caràcter personal  
El titular de l'òrgan administratiu superior responsable de l'esmentat fitxer, que es determina en el punt g de l'annex II, adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, les obligacions i els drets reconeguts en la LOPD, en el seu Reglament de desplegament, i en el Decret 130/2012, de 24 d'agost, del Consell, pel qual s'establix l'organització de la seguretat de la informació de la Generalitat.   
  
Article 4. Exercici de drets  
Els afectats o titulars de les dades personals contingudes en els fitxers informatitzats i referenciats en els annexos poden exercitar el seu dret d'accés, rectificació, oposició i cancel·lació de dades, quan corresponga, davant de l'òrgan administratiu que es concrete en la present orde, d'acord amb allò que s'ha regulat en els articles 15 a 18 de la LOPD i en el títol III del seu Reglament de desplegament.  
  
DISPOSICIONS ADDICIONALS  
  
Primera. Limitació del gasto  
L'execució d'esta orde es durà a terme amb els mitjans personals i materials de la Conselleria de Presidència i Agricultura, Pesca, Alimentació i Aigua i no tindrà repercussió pressupostària en els estats de gastos del pressupost de la Conselleria.  
  
Segona. Inscripció en el Registre General de Protecció de Dades  
La creació i supressió dels fitxers a què es referix esta orde serà notificada a l'Agència Espanyola de Protecció de Dades per a la corresponent inscripció en el Registre General de Protecció de Dades a què es referix l'article 39.2.a de la LOPD.  
  
DISPOSICIÓ DEROGATÒRIA  
  
Única. Normes que es deroguen  
Queden derogades les disposicions del mateix rang o d'un rang inferior en allò que s'opose al que disposa la present orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 29 de novembre de 2013  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER  
  
  
  
ANNEX I  
Fitxers de dades de caràcter personal que se suprimixen per mitjà d'esta orde i destinació de les seues dades  
  
Se suprimixen els fitxers denominats «Bases de dades d'expedients del Gabinet Jurídic de la Generalitat (EXPJUR i GABJUR)», creats per Resolució de 7 de maig de 2001, del secretari general de la Presidència de la Generalitat (DOGV 4000, 16.05.2001) i per Resolució de 5 d'agost de 2002, del secretari general de la Presidència de la Generalitat (DOGV 4315, 16.08.2002). Les dades d'estos fitxers tenen com a destinació el fitxer «Base de dades AGG».  
  
  
ANNEX II  
Fitxers de dades de caràcter personal que es creen per mitjà d'esta orde  
  
Centre Directiu. La Direcció General de l'Advocacia General de la Generalitat.  
A) Nom del fitxer o tractament de dades: Base de dades AGG.  
Denominació i finalitat: el fitxer es denomina «Base de dades AGG» i la seua finalitat és el registre informàtic per a la gestió d'expedients relatius als informes jurídics, validacions, assistències a meses de contractació i litigis en què la Generalitat siga part, així com les sentències, escrits, informes i actuacions que se'n desprenguen.  
B) Dades de caràcter identificatiu. Persones físiques o jurídiques que puguen esdevindre demandants o demandats en els dits litigis o puguen ser anomenats en els informes i validacions emesos.  
Procediment d'arreplega de dades. A través dels documents que s'envien o es reben dels distints òrgans administratius i dels tribunals de Justícia.  
C) Estructura bàsica del fitxer i descripció dels tipus de dades incloses en este.  
Dades generals de l'expedient  
- NIF, DNI, NIE, número de registre personal, nom cognoms, domicili.  
- Número, any i dates de resolució.  
- Tipus de resolució.   
- Òrgan autor.  
- Matèria.  
- Nom i cognoms de l'advocat.  
- Nom i cognoms del demandant i demandat.  
- Objecte.  
- Matèria.  
- Observacions.  
- Quantia.  
Procediments judicials  
- Òrgan judicial.  
- Tipus.  
- Nombre i any.  
- Finalització.  
- Sentència.  
- Data de sentència.  
- Costes processals.  
- Quantia de costes processals.  
Actuacions  
- Tipus.  
- Data.  
- Termini.  
- Data vista.  
Informes  
Òrgans sol·licitants.  
Validacions  
Persona física i jurídica sol·licitant.  
D) Mesures de seguretat.  
Nivell de seguretat adoptat: nivell mitjà.  
E) Cessió o comunicació de dades.  
No estan previstes.  
F) Transferències internacionals de dades.  
No es produïxen o no estan previstes.  
G) Òrgans responsables del fitxer.  
Subsecretaria de la Conselleria de Presidència i Agricultura, Pesca, Alimentació i Aigua.  
H) Servicis o unitats davant els quals poden exercir-se els drets d'accés, rectificació, cancel·lació i oposició.  
Direcció General de l'Advocacia General.  
I) Sistema de tractament de les dades: parcialment automatitzat.


Còpia Permalink ELI